|  |  |  |
| --- | --- | --- |
|  |  | http://www.athena.agrino.org/classes/images/class_b/greek_flags/GREEK_FLAG_BIG.gif |
| ΕΡΓΟΣΕ Α.Ε.ΔΙΕΥΘΥΝΣΗ ΣΥΜΒΑΣΕΩΝΚΑΙ ΠΡΟΜΗΘΕΙΩΝ |  | C:\Users\antsekenis\AppData\Local\Microsoft\Windows\Temporary Internet Files\Content.Outlook\225YUTQ2\ISO_2020.jpg |

**ΠΕΡΙΛΗΨΗ**

**ΔΙΑΚΗΡΥΞΗΣ ΑΝΟΙΚΤΗΣ ΔΙΑΔΙΚΑΣΙΑΣ**

**ΥΠ΄ΑΡΙΘ. 5901**

**ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ / ΠΑΡΟΧΟΥ ΥΠΗΡΕΣΙΩΝ**

1. H Εταιρεία «ΕΡΓΟΣΕ Α.Ε.» διακηρύσσει ανοικτή διαδικασία μέσω του Εθνικού Συστήματος Ηλεκτρονικών Δημοσιών Συμβάσεων (Ε.Σ.Η.ΔΗ.Σ.), για την επιλογή Αναδόχου για την ανάθεση Σύμβασης παροχής υπηρεσιών με τίτλο: **«Τεχνικός Σύμβουλος για την υποστήριξη της ΕΡΓΟΣΕ στην υλοποίηση των διαδικασιών διαγωνισμού επιλεγμένων έργων με Ανταγωνιστικό Διάλογο και των απαιτούμενων υποστηρικτικών μελετών και δράσεων» (Α.Δ. 5901)**, συνολικής εκτιμώμενης αξίας **7.201.240,20€** (χωρίς Φ.Π.Α.), που θα διεξαχθεί σύμφωνα με τις διατάξεις του Ν. 4412/2016 (Α’ 147).

Η συνολική προθεσμία για την περαίωση του αντικειμένου της σύμβασης ορίζεται σε **δεκαοκτώ (18) μήνες** από την υπογραφή του συμφωνητικού.

Είδος Σύμβασης: Υπηρεσίες - Κωδικός CPV: 71312000, 71311230

1. Το αντικείμενο του Τεχνικού Συμβούλου περιλαμβάνει την υποστήριξη του Αναθέτοντος Φορέα καθ’ όλη τη διάρκεια των διαγωνισμών των κάτωθι αναφερόμενων έργων μέσω της διαδικασίας του Ανταγωνιστικού Διαλόγου, σε θέματα αξιολόγησης μελετών, επιλογής τεχνικών μελετητικών λύσεων και σύνθεσης αυτών, καθώς και για την υποστήριξη στην εκπόνηση των απαιτούμενων υποστηρικτικών μελετών.

1. «ΟΛΟΚΛΗΡΩΣΗ ΤΗΣ ΝΕΑΣ ΔΙΠΛΗΣ ΣΙΔΗΡΟΔΡΟΜΙΚΗΣ ΓΡΑΜΜΗΣ ΚΙΑΤΟ – ΠΑΤΡΑ ΣΤΟ ΤΜΗΜΑ ΡΙΟ - ΝΕΟΣ ΛΙΜΕΝΑΣ ΠΑΤΡΩΝ» (Α.Π. 5101)

2. «ΚΑΤΑΣΚΕΥΗ ΝΕΑΣ ΠΡΟΑΣΤΙΑΚΗΣ ΣΙΔΗΡΟΔΡΟΜΙΚΗΣ ΓΡΑΜΜΗΣ ΣΤΟ ΤΜΗΜΑ ΑΠΟ ΤΟΝ ΚΟΜΒΟ ΚΟΡΩΠΙΟΥ ΕΩΣ ΤΟ ΛΑΥΡΙΟ ΚΑΙ ΤΟΝ ΛΙΜΕΝΑ ΛΑΥΡΙΟΥ» (Α.Π. 5201)

3. «ΚΑΤΑΣΚΕΥΗ ΝΕΑΣ ΠΡΟΑΣΤΙΑΚΗΣ ΣΙΔΗΡΟΔΡΟΜΙΚΗΣ ΓΡΑΜΜΗΣ ΓΙΑ ΤΗ ΣΥΝΔΕΣΗ ΤΗΣ ΡΑΦΗΝΑΣ ΚΑΙ ΤΟΥ ΛΙΜΕΝΑ ΡΑΦΗΝΑΣ ΜΕ ΤΟ ΥΦΙΣΤΑΜΕΝΟ ΣΙΔΗΡΟΔΡΟΜΙΚΟ ΔΙΚΤΥΟ» (Α.Π. 5202)

4. «ΣΙΔΗΡΟΔΡΟΜΙΚΗ ΣΥΝΔΕΣΗ ΤΟΥ 6ου ΠΡΟΒΛΗΤΑ ΛΙΜΕΝΑ ΘΕΣΣΑΛΟΝΙΚΗΣ & ΚΑΤΑΣΚΕΥΗ ΠΡΟΑΣΤΙΑΚΟΥ ΔΥΤΙΚΗΣ ΘΕΣΣΑΛΟΝΙΚΗΣ» (Α.Π. 5301)

5. «ΚΑΤΑΣΚΕΥΗ ΝΕΑΣ ΣΙΔΗΡΟΔΡΟΜΙΚΗΣ ΓΡΑΜΜΗΣ ΘΕΣΣΑΛΟΝΙΚΗ – ΤΟΞΟΤΕΣ» (Α.Π. 5302)

6. «ΑΝΑΒΑΘΜΙΣΗ ΥΦΙΣΤΑΜΕΝΗΣ ΜΕ ΔΙΠΛΑΣΙΑΣΜΟ ΚΑΙ ΕΓΚΑΤΑΣΤΑΣΗ ΣΗΜΑΤΟΔΟΤΗΣΗΣ-ETCS ΚΑΙ ΗΛΕΚΤΡΟΚΙΝΗΣΗΣ ΤΗΣ ΣΙΔΗΡΟΔΡΟΜΙΚΗΣ ΓΡΑΜΜΗΣ ΣΤΟ ΤΜΗΜΑ ΑΛΕΞΑΝΔΡΟΥΠΟΛΗ-ΟΡΜΕΝΙΟ» (Α.Π. 5303)

Οι υπηρεσίες του Τεχνικού Συμβούλου περιλαμβάνουν την υποστήριξη του Αναθέτοντος Φορέα:

- Κατά τη διάρκεια της εκπόνησης των λύσεων από τους υποψηφίους.

- Κατά την τεχνική αξιολόγηση των λύσεων που θα προταθούν από τους υποψήφιους ανάδοχους.

- Στην επεξεργασία και επιλογή τεχνικών λύσεων και στη σύνθεση αυτών ώστε να προκύψει η βέλτιστη λύση, για την οποία οι υποψήφιοι θα υποβάλουν την τελική τους προσφορά.

- Στην αξιολόγηση πάσης φύσεως αιτημάτων των υποψηφίων που αφορούν τεχνικά θέματα.

- Συμμετοχή σε όλες τις συσκέψεις στις οποίες θα ζητείται η παρουσία του από τον Αναθέτοντα Φορέα.

- Στην παρακολούθηση και εφαρμογή του χρονοδιαγράμματος του ανταγωνιστικού διαλόγου, με έγκαιρο εντοπισμό των αιτίων τυχόν καθυστερήσεων και τη λήψη κατάλληλων μέτρων για την άρση ή ελαχιστοποίηση των δυσμενών επιπτώσεων.

Υποστήριξη στην εκπόνηση των κάτωθι μελετών:

- Κτηματολογίου - Προσδιορισμός ορίων απαλλοτρίωσης.

- Σκοπιμότητας και Ανάλυσης Κόστους - Οφέλους

- Περιβαλλοντικών Επιπτώσεων (ΜΠΕ) του έργου

Τα παραδοτέα του Συμβούλου θα περιλαμβάνουν για κάθε ένα από τα 6 έργα:

- Συνοπτικές εκθέσεις για τεχνικά ζητήματα που θα προκύψουν κατά τη φάση του Ανταγωνιστικού Διαλόγου.

- Αναφορές σε τακτική βάση ή/και όποτε ζητηθούν από την Υπηρεσία σε σχέση με την πρόοδο της διαγωνιστικής διαδικασίας.

- Φύλλα επεξεργασίας και σχολιασμού των προτεινόμενων λύσεων κατά τη φάση του Ανταγωνιστικού Διαλόγου.

- Σύνθεση βέλτιστης λύσης (ενδεικτικά αναφέρονται οριζοντιογραφίες, μηκοτομές, διατομές, τεχνική περιγραφή όπου αναλυτικά θα παρατίθεται το σύνολο των προς κατασκευή τεχνικών και των μελετών που θα απαιτηθούν, προμέτρηση - προϋπολογισμός, τεχνικές προδιαγραφές, Ε.Σ.Υ.), σε συνέχεια των υποβληθεισών λύσεων από τους υποψηφίους με στόχο την ολοκλήρωση των τευχών δημοπράτησης που αφορούν στο στάδιο Β.ΙΙ του ανταγωνιστικού διαλόγου για την συμβασιοποίηση των έργων.

- Υποστήριξη στις Μελέτες Σκοπιμότητας και Ανάλυσης Κόστους Οφέλους.

- Υποστήριξη στις Περιβαλλοντικές μελέτες για τα έργα όπου απαιτούνται (ΜΠΕ, Φάκελοι Τροποποίησης Περιβαλλοντικών Όρων).

- Συλλογή και αξιολόγηση στοιχείων κτηματολογίου και υφιστάμενων ορίων απαλλοτριώσεων.

- Συνοπτικές εκθέσεις για τυχόν ζητήματα κτηματογράφησης που θα προκύψουν κατά την προετοιμασία του διαγωνισμού και τη φάση του ανταγωνιστικού διαλόγου.

- Σχέδια προσδιορισμού ορίων απαλλοτρίωσης.

- Υποστήριξη στη μελέτη κτηματολογίου.

* Υποστήριξη του Αναθέτοντος Φορέα στην σύνταξη των τευχών δημοπράτησης του Β.ΙΙ Σταδίου των διαγωνισμών με την διαδικασία του ανταγωνιστικού διαλόγου.

Επιπρόσθετα:

- Υποστήριξη στην Κυκλοφοριακή μελέτη, που θα αναλύσει την ενσωμάτωση του Δυτικού Προαστιακού Θεσσαλονίκης στο συγκοινωνιακό δίκτυο (υφιστάμενο και μελλοντικό) της περιοχής Θεσσαλονίκης

- Τοπογραφικό Υπόβαθρο και ορθοφωτοχάρτες για το έργο Αλεξανδρούπολη - Ορμένιο

Αναλυτικότερα και κατά τα λοιπά, συμφώνως προς τα αναφερόμενα στο Τεύχος Τεχνικών Δεδομένων και τα λοιπά τεύχη δημοπράτησης της υπ’ αριθ. 5901 σύμβασης.

1. Κριτήριο ανάθεσης της σύμβασης είναι η «πλέον συμφέρουσα από οικονομική άποψη προσφορά» βάσει βέλτιστης σχέσης ποιότητας τιμής.
2. Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στην παροχή τεχνικών και λοιπών συναφών επιστημονικών υπηρεσιών των κατηγοριών που αναφέρονται στο άρθρο 12.1 της Διακήρυξης με ΑΔ 5901 και που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) τρίτες χώρες που δεν εμπίπτουν στην περίπτωση γ’ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης

- Οικονομικός φορέας συμμετέχει είτε μεμονωμένα είτε ως μέλος ένωσης.

- Οι ενώσεις οικονομικών φορέων δεν απαιτείται να περιβληθούν συγκεκριμένη νομική μορφή για την υποβολή προσφοράς.

Κατά τα λοιπά, συμφώνως προς τα αναφερόμενα στην υπ’ αριθ. 5901 Διακήρυξη.

1. Για τη συμμετοχή στη διαδικασία απαιτείται η κατάθεση εγγύησης συμμετοχής, ποσού εκατόν σαράντα τεσσάρων χιλιάδων ευρώ (144.000,00€). Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση. Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 302 παρ. 4 του ν. 4412/2016, το ύψος της οποίας καθορίζεται σε ποσοστό 5% επί της εκτιμώμενης αξίας της σύμβασης, χωρίς Φ.Π.Α., και κατατίθεται μέχρι και την υπογραφή του συμφωνητικού. Η εγγύηση καλής εκτέλεσης καταπίπτει υπέρ του αναθέτοντος φορέα στην περίπτωση παραβίασης από τον ανάδοχο των όρων της σύμβασης, όπως αυτή ειδικότερα ορίζει.

Για την χορήγηση προκαταβολής απαιτείται ισόποση εγγυητική επιστολή προκαταβολής (άρθρο 302 ν. 4412/2016) σύμφωνα και με τα αναγραφόμενα στο άρθρο 15 της Διακήρυξης υπ’ αριθ. 2015.

1. Το έργο είναι εγγεγραμμένο στο Πρόγραμμα Δημοσίων Επενδύσεων (ΠΔΕ), στη ΣΑΕ 0785, στους ενάριθμους: 2021ΣΕ07850002, 2021ΣΕ07850003, 2021ΣΕ07850004, 2021ΣΕ07850005, 2021ΣΕ07850006 & 2021ΣΕ07850007, ώστε να καταστεί δυνατή η δημοπράτησή του, με την Ειδική Διάταξη ότι Ανάληψη Νομικής (ων) Δέσμευσης (εων) επιτρέπεται να γίνει μόνο μετά την ένταξη του έργου σε Επιχειρησιακό (α) Πρόγραμμα (τα) και υπόκειται στις νόμιμες κρατήσεις , περιλαμβανομένης της κράτησης ύψους 0,07% υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ. 3 του Ν 4013/2011, όπως και της κράτησης ύψους 0,06 % υπέρ των λειτουργικών αναγκών της Αρχής Εξέτασης Προδικαστικών Προσφυγών, σύμφωνα με το άρθρο 350 παρ. 3 του ν. 4412/2016, καθώς και της κράτησης ύψους 0,02% υπέρ της ανάπτυξης και συντήρησης του Ο.Π.Σ. Ε.Σ.Η.ΔΗ.Σ., σύμφωνα με τα άρθρα 36 παρ. 6 και 258 παρ. 12 του ν. 4412/2016, (η τελευταία κράτηση πραγματοποιείται από την έκδοση της προβλεπόμενης Κοινής Υπουργικής Απόφασης (ΚΥΑ)).
2. Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ σε ηλεκτρονικό φάκελο του υποσυστήματος. Και ως Άρθρο 12.1 της Διακήρυξης.
3. Η επιλογή του Αναδόχου, θα γίνει σύμφωνα με την «ανοικτή διαδικασία» του άρθρου 264 του ν. 4412/2016 και υπό τις προϋποθέσεις του νόμου αυτού.

Η τεχνική προσφορά θα συνταχθεί και υποβληθεί σύμφωνα με τα οριζόμενα στο άρθρο 3 της Διακήρυξης, σε συνδυασμό με τις διατάξεις του άρθρου 94 παρ. 2, αναλόγως εφαρμοζόμενες σύμφωνα με το άρθρο 315 παρ. 1 του ν. 4412/2016. Η οικονομική προσφορά θα συνταχθεί και υποβληθεί σύμφωνα με τα οριζόμενα στο άρθρο 3 της Διακήρυξης, σε συνδυασμό με το άρθρο 95 παρ. 4, αναλόγως εφαρμοζόμενου σύμφωνα με το άρθρο 315 παρ. 1 του ν. 4412/2016 του ν. 4412/2016. Εναλλακτικές προσφορές δεν γίνονται δεκτές. Κάθε προσφέρων μπορεί να υποβάλει μόνο μία προσφορά. Δεν γίνονται δεκτές προσφορές για μέρος του συμβατικού αντικειμένου της μελέτης.

1. Η γλώσσα στην οποία υποβάλλονται οι προσφορές είναι η Ελληνική.
2. Εφόσον έχουν ζητηθεί εγκαίρως, ήτοι έως την **10-06-2022**, ο αναθέτων φορέας παρέχει σε όλους τους προσφέροντες που συμμετέχουν στη διαδικασία σύναψης σύμβασης συμπληρωματικές πληροφορίες σχετικά με τα έγγραφα της σύμβασης, το αργότερο έως την **16-06-2022.**
3. Οι προσφορές θα ισχύουν για **δεκαπέντε (15) μήνες** από την ημερομηνία λήξης της προθεσμίας υποβολής προσφορών του επόμενου άρθρου.
4. Ως ημερομηνία και ώρα λήξης της προθεσμίας υποβολής των προσφορών ορίζεται η **22-06-2022, ημέρα Τετάρτη και ώρα 14:00**
5. Ως ημερομηνία και ώρα ηλεκτρονικής αποσφράγισης των προσφορών ορίζεται η **29-06-2022, ημέρα Τετάρτη και ώρα 10:00**
6. Οι προσφορές αποσφραγίζονται ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ Η Επιτροπή Διαγωνισμού, κατά την ημερομηνία και ώρα που ορίζεται στην παράγραφο 13 της Διακήρυξης, προβαίνει σε ηλεκτρονική αποσφράγιση του (υπο)φακέλου «Δικαιολογητικά Συμμετοχής» και του (υπο)φακέλου “Τεχνική Προσφορά”, χωρίς να παρέχει στους προσφέροντες πρόσβαση στα υποβληθέντα δικαιολογητικά συμμετοχής ή στις υποβληθείσες τεχνικές προσφορές των λοιπών οικονομικών φορέων.
7. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (ΕΑΔΗΣΥ), σύμφωνα με τα ειδικότερα οριζόμενα στα άρθρα 345 επ. Ν. 4412/2016 και 1επ. Π.Δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι :

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας,

άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά

προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Η προδικαστική προσφυγή, συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά στην ηλεκτρονική περιοχή του συγκεκριμένου διαγωνισμού μέσω της λειτουργικότητας «Επικοινωνία» του υποσυστήματος προς την Αναθέτουσα Αρχή. επιλέγοντας την ένδειξη «Προδικαστική Προσφυγή» σύμφωνα με άρθρο 15 της Κ.Υ.Α. – ΕΣΗΔΗΣ Δημόσια Έργα.

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016. Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΕΑΔΗΣΥ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΕΑΔΗΣΥ μετά από άσκηση προδικαστικής προσφυγής, σύμφωνα με το άρθρο 368 του Ν. 4412/2016 και 20 Π.Δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 Ν. 4412/2016 και 15 παρ. 1-4 Π.Δ. 39/2017 .

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά .

Κατά τα λοιπά, ως αναφέρονται στη σχετική διακήρυξη με Α.Δ. 5901.

1. Αποστολή της Προκήρυξης για Δημοσίευση στην Ε.Ε.Ε.Ε. την **12/05/2022.**
2. Γενικές πληροφορίες δίνονται καθημερινά 10:00 π.μ. έως 2:00 μ.μ. στα γραφεία της «ΕΡΓΟΣΕ A.E.», Καρόλου 27, Γραμματεία Διεύθυνσης Συμβάσεων και Προμηθειών, Γραφείο 203 (αρμόδια Γραμματείας: κα Ευρυδίκη Κανελλοπούλου, τηλ. 210 5283330 και 210 5283390).

**ΑΠΟ ΤΗΝ «ΕΡΓΟΣΕ Α.Ε.»**